ภัทรวดี ปิ่นทอง

**หนูเล็ก ก่อนบ่าย** (เกิด 23 กรกฎาคม พ.ศ. 2529) เป็นนักแสดงตลกหญิงชาวไทย เจ้าของวลีฮิต "ไม่เห็นจะยากเลย ก่าก๊ะ" จนติดปากติดหูผู้ชมละคร "สะใภ้เจ้าสัว" กันไปทั่วบ้านทั่วเมือง และอีกอันหนึ่งคือ "ไม่น่ารักเลยอ่ะ "จากละครแผนร้ายพ่ายรัก

## ประวัติ
**หนูเล็ก ก่อนบ่ายฯ** ชื่อจริงว่า **ภัทรวดี ปิ่นทอง** (ชื่อเดิม **เพ็ญศรี ปิ่นทอง**) เกิดเมื่อวันที่ 23 กรกฎาคม พ.ศ. 2529 ที่อำเภอกระแสสินธุ์ จังหวัดสงขลา 

ช่วงต้นเดือนเมษายน 2560 ประกาศแต่งงานกับแฟนหนุ่ม เอกวุฒิ จันทพันธ์ หลังจากคบหากันมานานกว่า 10 ปี ในวันที่ 5 พฤษภาคม พ.ศ. 2560 ที่บ้านเกิดจังหวัดสงขลา โดยได้เดินทางไปถ่ายพรีเว็ดดิ้งที่จังหวัดอุดรธานี มีบุตรด้วยกัน 1 คน ชื่อ วรภัทร จันทพันธ์ ชื่อเล่น วิน เกิดเมื่อวันที่ 9 มีนาคม พ.ศ. 2562

สำเร็จการศึกษาระดับประกาศนียบัตรวิชาชีพ (ปวช.) จากวิทยาลัยการอาชีพสมเด็จเจ้าพระโคะ อำเภอสทิงพระ จังหวัดสงขลา และระดับปริญญาตรี จากมหาวิทยาลัยราชภัฏจันทรเกษม 

หนูเล็กเป็นลูกคนสุดท้องจากพี่น้องทั้งหมด 8 คน ครอบครัวฐานะยากจน ทำให้เธอต้องส่งเสียตัวเองเรียนมหาวิทยาลัย โดยทำงานพาร์ทไทม์หลังจากเลิกเรียน ได้ค่าจ้างเป็นรายชั่วโมงละ 25 บาท รวมรายได้ต่อวันเฉลี่ยอยู่ที่วันละ 100 บาท เมื่อหักลบค่าเดินทาง 30 บาท เธอจะเหลือเงิน 70 บาทที่เก็บไว้กินไว้ใช้ ส่วนเงินกู้เรียนจะแบ่งไว้เป็นค่าหอพักที่ออกค่าใช้จ่ายคนละครึ่งกับเพื่อน
ส่วนจุดเริ่มต้นที่ได้เข้ามาร่วมเป็นส่วนหนึ่งของรายการ ก่อนบ่ายคลายเครียด นั้น หนูเล็ก เล่าว่า เริ่มจากการที่เธอเห็น เป็ด เชิญยิ้ม ประกาศเปิดรับสมัครค้นคว้าหาดาวตลกผ่านทางรายการทีวี ทำให้จุดประกายความฝันที่เธอชอบร้องเพลง ชอบด้านตลกมาตั้งแต่เด็ก ๆ และเธอก็ตัดสินใจเข้าร่วมประกวดโครงการดังกล่าว หนูเล็กเข้าสู่วงการโดยเป็นนักแสดงตลกหน้าใหม่จากการประกวดอะคาเดมี่ ของรายการก่อนบ่ายคลายเครียด  หลังจากที่ได้เข้ามาร่วมสร้างเสียงหัวเราะจนกลายเป็น "หนูเล็ก ก่อนบ่ายฯ" ความสามารถของเธอก็เข้าตาผู้จัดละคร ทำให้มีงานเข้าต่อเนื่อง ทั้งเรื่อง แฝดนะยะ, ผมไม่อยากเป็นสายลับ, สะใภ้ไม่ไร้สักดินา นอกจากนี้ ยังมีโอกาสได้แสดงภาพยนตร์เรื่อง ยายสั่งมาใหญ่ และผู้ชายหลั่นล้า ซึ่งทั้งหมดนี้ เป็นผลจากการที่เธอเป็นคนขยัน มุ่งมั่น และตั้งใจกับทุกงานที่ได้รับ

## ผลงาน
### รายการตลก
* ก่อนบ่ายคลายเครียด (ช่อง 3/PPTV/workpoint)

### ละคร

### ซิตคอม

### ซีรีส์

### กรรมการ
*แก๊งนักสืบรายการ I Can See Your Voice Thailand นักร้องซ่อนแอบ (workpoint)
*กรรมการรายการ The Mask Singer หน้ากากนักร้อง (workpoint)

### พิธีกร
* รายการ Beauty Star
* รายการ กอดรัดฟัดเหวี่ยง (ช่อง 3 เอชดี) ออกอากาศทุกวันอาทิตย์ เวลา 07.50 - 08.15 น.
* รายการ เสือ สิงห์ กระทิง ซ่า (ช่อง 3 เอชดี) ออกอากาศทุกวันศุกร์ เวลา 12.50 - 13.30 น.
* รายการ The Mask Secret Room By AIS ร่วมกับ อาร์ม กรกันต์ สุทธิโกเศศ
* รายการ เสือ สิงห์ กระทิง แซ่บ @Night (ช่อง 3 เอชดี) ออกอากาศทุกวันเสาร์ เวลา 23.30 - 00.30 น.
* รายการ ควงตะหลิว หิ้วตะกร้า (อมรินทร์ทีวี) ออกอากาศทุกวันจันทร์ - ศุกร์ เวลา 10.05-10.30 น. คู่กับ ยิ่งศักดิ์ จงเลิศเจษฎาวงศ์
* รายการ หอมเล็กเป็กโชว์ (ช่องวัน 31)

### ภาพยนตร์
* ผู้ชายลัลล้า สูตร 3G ซ่าส์ ซ่าส์หากิ๊ก (2554) 
* แวมไพร์สตรอเบอร์รี่ (2555)  
* ช้อยส์ คู่ซี้ดีแต่ฝัน (2556)
* หลวงพี่แจ๊ส 4G (2559) 
* ตุ๊ดตุ่กู้ชาติ (2561)
* สรรพลี้หวน (2569)

### งานเพลง
* มีผลงานเพลงในอัลบั้ม ลูกทุ่ง โคเมดี้
** คิดถึงสะตอ 
** อาย 
** อะไรนะก่าก๊า

### คอนเสิร์ต
* คอนเสิร์ต GOT SHOW เพชรตัดเพชร ของ จักรพันธุ์ ครบุรีธีรโชติ (หนูเล็ก ศิลปินรับเชิญ)

## รางวัล
* นักแสดงตลกหญิงดาวรุ่งยอดนิยม

## อ้างอิง

## แหล่งข้อมูลอื่น

หมวดหมู่:นักแสดงหญิงชาวไทย
หมวดหมู่:นักแสดงจากจังหวัดสงขลา
หมวดหมู่:นักแสดงตลกหญิงไทย
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:นักแสดงตลกไทย